Geliefde Grumpy Cat sterf | Maroela Media
Die geliefde Grumpy Cat. (Foto via @realgrumpycat/Instagram)
Tardar Sauce, die geliefde vierpotige internetsensasie wat onder miljoene internetgebruikers as Grumpy Cat bekend gestaan het, is dood ná komplikasies van ŉ urienweginfeksie.
Grumpy Cat se eienaars het die nuus in ŉ verklaring op dié bekende kat se Instagram-rekening bevestig. Sy is Dinsdag by die huis in die arms van haar eienaar, Tabatha Bundesen, dood.
“Behalwe dat sy ons baba in die huis was en ŉ gekoesterde lid van die familie, het sy ook miljoene mense oor die wêreld heen gehelp glimlag – selfs wanneer tye moeilik was. Haar gees sal voortleef deur haar aanhangers wêreldwyd,” lui die verklaring.
Grumpy Cat het wêreldwye bekendheid verwerf weens die uitdrukking op haar gesig wat dit laat lyk asof sy permanent frons. Bundesen het voorheen gesê die uitdrukking op Tardar Sauce se gesig was as gevolg van katdwergisme (feline dwarfism). Sy het in 2012 die internet stormgeloop nadat foto’s van die iesegrimmige uitdrukking op haar gesig aanlyn begin versprei het.
Sy was ook in Desember 2017 in die vyfde plek op Instagram se lys van tien troeteldiere wat die meeste op dié sosialemediaplatform gevolg word. Tans het Grumpy Cat meer as 2,4 miljoen volgelinge op Instagram, sowat 1,5 miljoen volgelinge op Twitter en meer as 8,5 miljoen volgelinge op Facebook.
Grumpy Cat het die wêreld platgereis om televisieverskynings te maak en in 2014 het sy selfs in haar eie Kersfeesrolprent gespeel.
Opgradering aan omstrede Boeing afgehandel
RIP Grumpy You will live forever on Social Media…
My hart baie seer hieroor….. was mal oor Grumpy Kat – RIP little angel…….
Mal oor katte……ek huil my hart uit!??
Ag, siestog man. So jammer om dit te lees. xxx